《偕谭子钦惟寅游西樵》
宋代·顾禧

江西美景闻天下，君上湖亭意若何。
吞吐晴光千浪暖，卷舒云气两峰多。
阳春有脚归花柳，芳草无心恋绮罗。
力倦翻嫌花路浅，振衣再拟一同过。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。